Dihue hoér léannés en devoé er garg a hobér peb puemved dé er bara e oé requis cavouet eit rein de zaibrein de ol erré oé ér houvant ; impléein e hrent sèl gùéh eid en dra - zé pedær pannèrad ar n ' uiguent a vled , peré e hré deu - uiguent torh hag e bouisé uiguent livr peb - unan . Er supériorés , carguet ma oé a gonfiance , e zihuennas doh en nihue hoér - men a laquat , eid er fourniadeu e zelié bout pobet a brest arlerh , nameit huézec pannérad bled hemb - quin , é léh pedær ar n ' uiguent e oé requis cavouet , hag hi e bedas er verh inourabl Germénen de bourvéein er péh e vehé bet rinquet a du - ral .